[{"text_idx": "#000004", "text": "Mae\u2019n rhaid eich bod yn gyfarwydd a\u0302 honiadau\u2019r Beibl a chred Cristnogion ers 2000 o flynyddoedd, i ffigwr hanesyddol \u2013 dyn o\u2019r enw Iesu Grist \u2013 gael ei groeshoelio, ei gladdu ac yna ar y trydydd dydd, atgyfodi, sef dod no\u0302l yn fyw."}, {"text_idx": "#000005", "text": "Mae\u2019n honiad sy\u2019n swnio\u2019n amhosib, ond os felly, pam bod ffydd yn y dyn atgyfodedig yma, Iesu, yn para hyd heddiw?"}, {"text_idx": "#000007", "text": "1. Mae rhai yn dweud gwnaeth Iesu ddim marw go iawn ond ei fod mewn rhyw fath o drwmgwsg dwys, felly ni ddaeth no\u0302l o farw yn fyw."}, {"text_idx": "#000008", "text": "Wrth ystyried hyn rhaid deall ychydig am natur croeshoeliad. Roedd y Rhufeiniaid yn arbenigwyr ar arteithio a lladd. Edrychwch ar yr hanes yn Ioan 19:1-2 a 31-35:"}, {"text_idx": "#000009", "text": "1-2 Felly dyma Peilat yn gorchymyn i Iesu gael ei chwipio. Dyma\u2019r milwyr yn plethu drain i wneud coron i\u2019w rhoi am ei ben, a gwisgo clogyn porffor amdano."}, {"text_idx": "#000010", "text": "31-35 Gan ei bod yn ddiwrnod paratoi ar gyfer wythnos y Pasg, a\u2019r Saboth hwnnw\u2019n ddiwrnod arbennig iawn, dyma\u2019r arweinwyr Iddewig yn mynd i weld Peilat. Doedd ganddyn nhw ddim eisiau i\u2019r cyrff gael eu gadael yn hongian ar y croesau dros y Saboth. Dyma nhw\u2019n gofyn i Peilat ellid torri coesau Iesu a\u2019r ddau leidr iddyn nhw farw\u2019n gynt, ac wedyn gallai\u2019r cyrff gael eu cymryd i lawr. Felly dyma\u2019r milwyr yn dod ac yn torri coesau\u2019r ddau ddyn oedd wedi\u2019u croeshoelio gydag Iesu. Ond pan ddaethon nhw at Iesu gwelon nhw ei fod wedi marw\u2019n barod. Yn lle torri ei goesau, dyma un o\u2019r milwyr yn trywanu Iesu yn ei ochr gyda gwaywffon, a dyma ddw\u0302r a gwaed yn llifo allan. Dw i\u2019n dweud beth welais i a\u0302\u2019m llygaid fy hun, ac mae beth dw i\u2019n ddweud yn wir. Mae\u2019r cwbl yn wir, a dw i\u2019n rhannu beth welais i er mwyn i chi gredu."}, {"text_idx": "#000011", "text": "Chwipio, bwrw, gwawdio, coron o ddrain, a chario\u2019r groes i fan y croeshoeliad. Yna, hoelion drwy\u2019r dwylo a\u2019r traed a byddai rhaid i\u2019r un ar y groes godi ei hun gan ddefnyddio\u2019r hoelion er mwyn anadlu. Yn achos Iesu, roedd y milwyr arbenigol yn sicr ei fod wedi marw, pe na bai yn gwneud ei swydd yn iawn, byddai\u2019r milwr yn wynebu\u2019r un gosb, croeshoeliad. Wedi\u2019r atgyfodiad roedd posib gweld a chyffwrdd clwyfau Iesu ond doedd dim arwydd o boen nac amser i adfer, cryfhau a thendio\u2019r clwyfau. Pe na bai Iesu wedi marw, ond disgyn i goma a dod ato\u2019i hun, mae\u2019n bur debyg y byddai wedi diflannu o dudalennau hanes. Beth sy\u2019n arbennig am ddyn yn dod ato\u2019i hun o goma? Ond atgyfodi \u2013 mae hyn yn stori wahanol!"}, {"text_idx": "#000013", "text": "Roedd claddedigaeth Iesu, fel ei farwolaeth, yn ddigwyddiad eithaf cyhoeddus. Edrychwch ar Ioan 19:38-42. Roedd llawer yn gwybod ble cafodd ei gladdu ac i wneud yn siw\u0302r fod y corff ddim yn cael ei ddwyn, gosodwyd dau filwr i warchod y bedd."}, {"text_idx": "#000014", "text": "Roedd y disgyblion mewn sioc, yn ofni am eu bywydau, wedi mynd i guddio ac mewn penbleth, nid oeddynt mewn unrhyw stad i ddwyn y corff. Yn y bedd ar y trydydd dydd, doedd dim corff ond roedd y llieiniau drud a lapiwyd Iesu ynddynt wedi ei gadael ar o\u0302l yn daclus \u2013 dyw hyn ddim yn swnio fel gweithredoedd lladron i fi."}, {"text_idx": "#000015", "text": "Felly a wnaethon nhw ddechrau si bod Iesu wedi atgyfodi achos dyna beth roedden nhw am ei gredu? Wel, petai hyn ond yn si, fe fyddai\u2019n ddigon hawdd i\u2019r awdurdodau Rhufeinig cynhyrchu\u2019r corff i dangos twyll y disgyblion a charcharu\u2019r cwbl lot. Hefyd, roedd yn eithaf amhosib i\u2019r disgyblion creu\u2019r math yma o stori; doedd dim categori yn ei diwinyddiaeth a\u2019u crefydd ar gyfer rhywun yn atgyfodi ar o\u0302l cyfnod o ddyddiau. Roeddynt yn credu mewn atgyfodiad ar ddiwedd y byd ond dim y math yma o atgyfodiad. Ni fyddent wedi dychmygu\u2019r math yma o waredigaeth gan Y Meseia, roedd e tu hwnt i\u2019w profiad, disgwyliadau a\u2019u dychymyg."}, {"text_idx": "#000016", "text": "Ni fyddant chwaith wedi dyfeisio stori lle\u2019r merched oedd y cyntaf i weld yr Iesu atgyfodedig gan roi gymaint o fraint iddynt. Roedd hyn yn gwbl groes i ddiwylliant ac agwedd y dydd am ferched, diwylliant lle nad oedd tystiolaeth merch mewn achos llys yn cyfri. Felly pam byddai\u2019r disgyblion yn creu stori i ddatgan i\u2019r byd lle bydden nhw yn edrych mor pathetig a\u2019r merched yn serene, heblaw bod e\u2019n wir, wrth gwrs!"}, {"text_idx": "#000017", "text": "Hefyd, pe bai hyn yn gelwydd a greodd y disgyblion, roedd lot \u2018in on it\u2019 achos mae hanes yn cofnodi (hanes Beiblaidd a ffynonellau hanesyddol ar waha\u0302n i\u2019r Beibl) i nifer weld yr Iesu atgyfodedig \u2013 dros 500 ar un achlysur!"}, {"text_idx": "#000018", "text": "Yn y blynyddoedd i ddilyn collodd pob un or disgyblion ag eithrio Ioan eu bywydau yn sefyll dros ac amddiffyn y ffaith i Iesu farw ac atgyfodi. Pe na bai hyn yn wir, ni fyddant wedi dioddef y fath artaith a marwolaethau erchyll dros gelwydd a dyfeisiwyd ganddynt."}, {"text_idx": "#000019", "text": "3. Mae rhai yn dweud mai tric oedd y cyfan, taw nid Iesu oedd ar y groes, neu imposter oedd yr Iesu atgyfodedig."}, {"text_idx": "#000020", "text": "Felly ble oedd yr Iesu go iawn am y 40 diwrnod rhwng yr atgyfodiad a\u2019r esgyniad? Oni fyddai\u2019r disgyblion wedi sylwi ar y twyll a mynd no\u0302l at eu bywydau normal, dim marw dros gelwydd? A dyw\u2019r theori yma ddim yn ateb y cwestiwn am y bedd gwag."}, {"text_idx": "#000021", "text": "Mae yna fwy o theori\u0308au i geisio esbonio\u2019r bedd gwag ond nid oes yr un yn dal dw\u0302r ag eithrio un. Er ei fod yn swnio\u2019n anhebygol, fel chwedl Sherlock Holmes, wedi dileu yr amhosib, dyma\u2019r gwir: i Iesu farw, cael ei gladdu ac ar y trydydd dydd dod no\u0302l yn fyw eto \u2013 atgyfodi!"}, {"text_idx": "#000023", "text": "Wel, os yw Iesu yn fyw, wedi atgyfodi fel y dywedodd byddai\u2019n ei wneud, yna mae\u2019n rhaid i ni ddod i\u2019r casgliad fod popeth arall ddywedodd Iesu yn wir hefyd, e.e"}, {"text_idx": "#000024", "text": "\u201cFi ydy\u2019r ffordd,\u201d atebodd Iesu, \u201cyr un gwir a\u2019r bywyd. Does neb yn gallu dod i berthynas gyda Duw y Tad ond trwof fi.\u201d Ioan 14:6"}, {"text_idx": "#000025", "text": "Iesu oedd Mab Duw, daeth i\u2019r byd i fyw a marw yn ein lle ni, i balmantu\u2019r ffordd i ni gael perthynas gyda Duw y Tad."}, {"text_idx": "#000026", "text": "Mae\u2019r Beibl yn dweud os nad yw Iesu wedi ei atgyfodi yna dyle bobl ein pitio ni am gredu\u2019r fath beth."}, {"text_idx": "#000027", "text": "Ond mae Iesu wedi atgyfodi felly mae\u2019n rhaid i ni gymryd sylw. Iesu yw ein gobaith mewn bywyd, oherwydd wrth iddo farw drosom, fe goncrodd marwolaeth. Trystio yn Iesu yw\u2019r unig obaith sydd gennym o dderbyn maddeuant, a chael pwrpas mewn bywyd, ac i gael byw bywyd cyflawn."}, {"text_idx": "#000028", "text": "Mae geni Iesu yn diffinio hanes, mae marwolaeth Iesu yn delio a\u2019n gorffennol, ac mae atgyfodiad Iesu yn trawsnewid ein presennol a\u2019n dyfodol."}, {"text_idx": "#000030", "text": "I ddysgu mwy am y Pasg, beth am fynd trwy\u2019r cynllun darllen hwn? I weld pam fod y croeshoeliad yn briodol i ni heddiw, darllena hon. I weld pam bod Cristnogion yn dathlu\u2019r Pasg, beth am ddarllen tystiolaeth Emma?"}, {"text_idx": "#000031", "text": "Yw hanes y geni yn wir?"}]